CELEX: 32005R2083
Language: hu
Date: 2005-12-19 00:00:00
Title: A Bizottság 2083/2005/EK rendelete ( 2005. december 19. ) a 2004/17/EK és 2004/18/EK európai parlamenti és tanácsi irányelveknek a közbeszerzési eljárásokban alkalmazandó értékhatárok tekintetében történő módosításáról   (EGT vonatkozású szöveg)

20.12.2005   
            
            
               HU
            
            
               Az Európai Unió Hivatalos Lapja
            
            
               L 333/28
            
         A BIZOTTSÁG 2083/2005/EK RENDELETE
   (2005. december 19.)
   a 2004/17/EK és 2004/18/EK európai parlamenti és tanácsi irányelveknek a közbeszerzési eljárásokban alkalmazandó értékhatárok tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelvre (1) és különösen annak 69. cikkére,
   tekintettel az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvre (2) és különösen annak 78. cikkére,
   a Közbeszerzési Tanácsadó Bizottsággal folytatott konzultációt követően,
   mivel:
   
               (1)
            
            
               Az Uruguayi Forduló többoldalú tárgyalásai (1986–1994) során elért megállapodásoknak az Európai Közösség hatáskörébe tartozó ügyek tekintetében az Európai Közösség nevében történő megkötéséről szóló, 1994. december 22-i 94/800/EK határozattal (3) a Tanács jóváhagyta a kormányzati beszerzésekre vonatkozó megállapodást (a továbbiakban: a Megállapodás), amely a határozat 4. mellékletében található. A Megállapodás értelmében az általa meghatározott szabályokat abban az esetben kell alkalmazni, ha az adott beszerzések értéke eléri vagy meghaladja a Megállapodásban meghatározott, különleges lehívási jogban (SDR) megállapított összegeket (a továbbiakban: értékhatárok).
            
         
               (2)
            
            
               A 2004/17/EK és a 2004/18/EK irányelvek többek között célul tűzik ki, hogy az ezeket alkalmazó ajánlatkérők egyidejűleg a Megállapodásban meghatározott kötelezettségeiknek is eleget tudjanak tenni. Ennek érdekében a Bizottságnak ellenőriznie kell azokat az irányelvek által meghatározott értékhatárokat, amelyekre a Megállapodás vonatkozik, és amennyiben szükséges, úgy kell felfelé vagy lefelé kiigazítania, hogy azok euróban kifejezett, ezres értékre kerekített összege a Megállapodásban rögzített értékhatárokkal megegyező legyen. Az irányelvekben meghatározott értékhatárok nem egyeznek meg a Megállapodásban a 2006. január 1. és 2007. december 31. közötti időszakra újraszámított értékhatárokkal. Ezért ezeket felül kell vizsgálni.
            
         
               (3)
            
            
               Ugyanakkor a betartandó értékhatárok számának csökkentése érdekében a 2004/17/EK és 2004/18/EK irányelvekben azokat az értékhatárokat, amelyek nem szerepelnek a Megállapodásban, hozzáigazították az abban felsoroltakhoz. Indokolt ezért ezeket is felülvizsgálni.
            
         
               (4)
            
            
               Ezek a módosítások nem érintik a 2004/17/EK és 2004/18/EK irányelvek végrehajtására irányuló azon nemzeti intézkedéseket, amelyek az irányelvekben meghatározott értékhatárok alatt maradnak.
            
         
               (5)
            
            
               A 2004/17/EK és a 2004/18/EK irányelveket ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2004/17/EK irányelv a következőképpen módosul:
   
               1.
            
            
               A 16. cikk a következőképpen módosul:
               
                           a)
                        
                        
                           az a) pontban a „473 000 EUR” összeg helyébe „422 000 EUR” lép;
                        
                     
                           b)
                        
                        
                           a b) pontban az „5 923 000 EUR” összeg helyébe „5 278 000 EUR” lép.
                        
                     
         
               2.
            
            
               A 61. cikk a következőképpen módosul:
               
                           a)
                        
                        
                           az (1) bekezdésben a „473 000 EUR” összeg helyébe „422 000 EUR” lép;
                        
                     
                           b)
                        
                        
                           a (2) bekezdésben a „473 000 EUR” összeg helyébe „422 000 EUR” lép.
                        
                     
         2. cikk
   A 2004/18/EK irányelv a következőképpen módosul:
   
               1.
            
            
               A 7. cikk a következőképpen módosul:
               
                           a)
                        
                        
                           az a) pontban a „154 000 EUR” összeg helyébe „137 000 EUR” lép;
                        
                     
                           b)
                        
                        
                           a b) pontban a „236 000 EUR” összeg helyébe „211 000 EUR” lép;
                        
                     
                           c)
                        
                        
                           a c) pontban az „5 923 000 EUR” összeg helyébe „5 278 000 EUR” lép.
                        
                     
         
               2.
            
            
               A 8. cikk első albekezdése a következőképpen módosul:
               
                           a)
                        
                        
                           az a) pontban az „5 923 000 EUR” összeg helyébe „5 278 000 EUR” lép;
                        
                     
                           b)
                        
                        
                           a b) pontban a „154 000 EUR” összeg helyébe „211 000 EUR” lép.
                        
                     
         
               3.
            
            
               Az 56. cikkben az „5 923 000 EUR” összeg helyébe „5 278 000 EUR” lép.
            
         
               4.
            
            
               A 63. cikk (1) bekezdése első albekezdésében az „5 923 000 EUR” összeg helyébe „5 278 000 EUR” lép.
            
         
               5.
            
            
               A 67. cikk (1) bekezdése a következőképpen módosul:
               
                           a)
                        
                        
                           az a) pontban a „154 000 EUR” összeg helyébe „137 000 EUR” lép;
                        
                     
                           b)
                        
                        
                           a b) pontban a „236 000 EUR” összeg helyébe „211 000 EUR” lép;
                        
                     
                           c)
                        
                        
                           a c) pontban a „236 000 EUR” összeg helyébe „211 000 EUR” lép.
                        
                     
         3. cikk
   Az 1874/2004/EK bizottsági rendelet (4)2006. január 1-jével hatályát veszti.
   A hatályon kívül helyezett rendeletre való hivatkozást az e rendeletre való hivatkozásként kell értelmezni.
   4. cikk
   Ez a rendelet 2006. január 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. december 19-én.
      
         
            a Bizottság részéről
         
         Charlie McCREEVY
         
            a Bizottság tagja
         
      
   
   
      (1)  HL L 134., 2004.4.30., 1. o., helyesbítés: HL L 358., 2004.12.3. A legutóbb a 2005/51/EK bizottsági irányelvvel (HL L 257., 2005.10.1., 127. o.) módosított irányelv.
   
      (2)  HL L 134., 2004.4.30., 114. o., helyesbítés: HL L 351., 2004.11.26. A legutóbb a 2005/75/EK bizottsági irányelvvel (HL L 323., 2005.12.9., 55. o.) módosított irányelv.
   
      (3)  HL L 336., 1994.12.23., 1. o.
   
      (4)  HL L 326., 2004.10.29., 17. o.